CELEX: 32006R1041
Language: ro
Date: 2006-07-07 00:00:00
Title: Regulamentul (CE) nr. 1041/2006 al Comisiei din 7 iulie 2006 de modificare a anexei III la Regulamentul (CE) nr. 999/2001 al Parlamentului European și al Consiliului cu privire la supravegherea formelor transmisibile de encefalopatie spongiformă la ovineText cu relevanță pentru SEE.

Anunţ juridic important

|

32006R1041

Official Journal L 187 , 08/07/2006 P. 0010 - 0013

		20060707Regulamentul (CE) nr. 1041/2006 al Comisieidin 7 iulie 2006de modificare a anexei III la Regulamentul (CE) nr. 999/2001 al Parlamentului European și al Consiliului cu privire la supravegherea formelor transmisibile de encefalopatie spongiformă la ovine(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 999/2001 al Parlamentului European și al Consiliului din 22 mai 2001 de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă [1], în special articolul 23 primul paragraf,întrucât:(1) Regulamentul (CE) nr. 999/2001 stabilește normele referitoare la supravegherea formelor transmisibile de encefalopatie spongiformă (EST) la ovine.(2) La 8 martie 2006, un grup de experți în EST la micile rumegătoare, prezidat de laboratorul comunitar de referință (LCR) pentru EST, a confirmat că rezultatele celei de-a doua faze a testelor de discriminare efectuate pe eșantioane de creiere prelevate de la două ovine din Franța și de la o ovină din Cipru nu pot exclude prezența encefalopatiei spongiforme bovine (ESB) la aceste animale. Vor fi necesare alte teste pentru ca această eventualitate să fie exclusă.(3) În aprilie 2002, fostul Comitet științific director (CSD) al Comisiei Europene adoptă un aviz privind siguranța aprovizionării cu materiale obținute de la rumegătoare mici în ipoteza că prezența ESB la aceste animale ar deveni probabilă. În avizul din noiembrie 2003, Grupul științific pentru riscurile biologice al Autorității Europene pentru Siguranța Alimentară (AESA) a confirmat temeinicia recomandărilor CSD referitoare la siguranța anumitor produse obținute de la rumegătoare mici față de EST.(4) Anvergura acestor cazuri de EST din Franța și din Cipru, pentru care nu este exclusă prezența ESB, trebuie să facă obiectul unei evaluări. În acest scop, sunt esențiale rezultatele unei supravegheri intensificate a formelor de EST la ovine. Prin urmare și în conformitate cu avizele CSD și AESA, este necesară intensificarea supravegherii ovinelor în vederea ameliorării programelor de eradicare din cadrul Comunității. Aceste programe determină creșterea nivelului de protecție a consumatorilor, adăugându-se măsurilor deja aflate în vigoare care garantează siguranța aprovizionării cu produse obținute de la ovine, în special dispozițiile Regulamentului (CE) nr. 999/2001 referitoare la eliminarea materialelor cu risc specificate.(5) Extinderea supravegherii trebuie să se întemeieze pe o anchetă valabilă din punct de vedere statistic și care să permită determinarea, în cel mai scurt timp, a prevalenței probabile a ESB la ovine, precum și o cunoaștere mai bună a distribuției geografice a bolii.(6) Ținând seama de nivelul crescut de EST în cadrul populației ovine și caprine din Cipru, extinderea supravegherii ovinelor se poate limita la efectivele neinfectate.(7) După minimum șase luni de supraveghere efectivă, este necesară reexaminarea programului de supraveghere a ovinelor.(8) Prin urmare, Regulamentul (CE) nr. 999/2001 ar trebui modificat în consecință.(9) În vederea garantării unui nivel cât mai ridicat al protecției consumatorilor prin evaluarea prevalenței probabile a ESB la ovine, modificările aduse prin prezentul regulament trebuie să intre în vigoare fără întârziere.(10) Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTUL REGULAMENT:Articolul 1Se modifică anexa III la Regulamentul (CE) nr. 999/2001 în conformitate cu anexa la prezentul regulament.Articolul 2Prezentul regulament intră în vigoare în ziua următoare datei publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 7 iulie 2006.Pentru ComisieMarkos KyprianouMembru al Comisiei[1] JO L 147, 31.5.2001, p. 1. Regulament, astfel cum a fost modificat ultima dată prin Regulamentul (CE) nr. 688/2006 al Comisiei (JO L 120, 5.5.2006, p. 10).--------------------------------------------------20060707ANEXĂLa capitolul A partea II din anexa III la Regulamentul (CE) nr. 999/2001, punctele 2 și 3 se înlocuiesc cu următorul text:"2. Supravegherea ovinelor și caprinelor sacrificate în vederea consumului uman(a) OvineStatele membre supun testelor un număr de ovine sănătoase sacrificate determinat în conformitate cu dimensiunile minime ale eșantioanelor prevăzute în tabelul A de la acest punct, precum și cu regulile de eșantionare descrise la punctul 4.Tabelul AStat membru | Dimensiunea minimă a eșantionului de ovine sănătoase sacrificate [1] |Germania | 37500 |Grecia | 23000 |Spania | 41800 |Franța | 42400 |Irlanda | 40500 |Italia | 43700 |Țările de Jos | 23300 |Austria | 14300 |Polonia | 23300 |Portugalia | 14300 |Regatul Unit | 44000 |Alte state membre | Toate |Prin derogare de la dimensiunea minimă a eșantioanelor prevăzute în tabelul A, Cipru poate hotărî să nu testeze decât minimum două ovine trimise la abator în vederea consumului uman pentru fiecare turmă în care nu a fost depistat nici un caz de EST.(b) CaprineStatele membre supun testelor un număr de caprine sănătoase sacrificate determinat în conformitate cu dimensiunile minime ale eșantioanelor prevăzute în tabelul B de la acest punct, precum și cu regulile de eșantionare descrise la punctul 4.Tabelul BStat membru | Dimensiunea minimă a eșantionului de caprine sănătoase sacrificate [2] |Grecia | 20000 |Spania | 125500 |Franța | 93000 |Italia | 60000 |Cipru | 5000 |Austria | 5000 |Alte state membre | Toate |(c) În cazul în care un stat membru este confruntat cu dificultăți în obținerea unui număr suficient de ovine sau de caprine sănătoase sacrificate pentru a atinge nivelul minim al eșantionului stabilit la literele (a) și (b), acesta poate să decidă înlocuirea a maximum 50 % din eșantionul minim care i-a fost fixat cu ovine și caprine moarte în vârstă de peste 18 luni, în proporție de 1:1 și peste eșantionul minim indicat la punctul 3. De asemenea, un stat membru poate alege să înlocuiască cel mult 10 % din eșantionul minim alocat cu ovine sau caprine în vârstă de peste 18 luni sacrificate în cadrul unei campanii de eradicare a unei boli, în proporție de 1:1.3. Supravegherea ovinelor și caprinelor nesacrificate în vederea consumului umanStatele membre supun testelor, în conformitate cu regulile de eșantionare descrise la punctul 4 și cu dimensiunea minimă a eșantioanelor indicate în tabelele C și D, ovinele și caprinele moarte sau sacrificate, dar:- care nu au fost sacrificate în cadrul unei campanii de eradicare a unei boli sau- care nu au fost sacrificate în vederea consumului uman.Tabelul CPopulație de oi și de mioare împerecheate în statul membru | Dimensiunea minimă a eșantionului de ovine moarte [3] |> 750000 | 20000 |100000-750000 | 3000 |40000-100000 | 100 % până la 1000 |< 40000 | 100 % până la 200 |Tabelul DPopulație de caprine care deja au fătat și de capre împerecheate în statul membru | Dimensiunea minimă a eșantionului de caprine moarte [4] |> 750000 | 10000 |250000-750000 | 3000 |40000-250000 | 100 % până la 1000 |< 40000 | 100 % până la 200 |[1] Dimensiunea minimă a eșantionului se calculează în funcție de numărul de ovine sănătoase sacrificate și se stabilește astfel încât obiectivul urmărit să fie realist. Eșantioanele minime mai mari de 30000 de animale permit detectarea unei prevalențe de 0,003 % cu o fiabilitate de 95 %.[2] Dimensiunea minimă a eșantionului se calculează în funcție de numărul de caprine sănătoase sacrificate și de prevalența ESB în statul membru în cauză. În plus, dimensiunea eșantionului se stabilește astfel încât obiectivul urmărit să fie realist. Eșantioanele minime mai mari de 60000 de animale permit detectarea unei prevalențe de 0,0017 % cu o fiabilitate de 95 %.[3] Dimensiunea minimă a eșantionului se calculează în funcție de populațiile de ovine și caprine din fiecare stat membru și se stabilește astfel încât obiectivul urmărit să fie realist.[4] Dimensiunea minimă a eșantionului se calculează în funcție de populațiile de ovine și caprine din fiecare stat membru și se stabilește astfel încât obiectivul urmărit să fie realist."--------------------------------------------------